
Előterjesztés Zalakaros Város Önkormányzata Képviselőtestülete 2022. február 10-én tartandó ülésére

Tárgy: A közművelődésről szóló önkormányzati rendelet megalkotása
Előterjesztést készítette: Torma László aljegyző

Tisztelt Képviselőtestület! 

Zalakaros Város Önkormányzat Képviselőtestületének 7/1999. (III.24.) önkormányzati rendelete szabályozza a közművelődés helyi rendszerét.

A Zala Megyei Kormányhivatal szakmai segítségnyújtása, valamint a saját hatáskörben végrehajtott felülvizsgálat alapján elkészült az önkormányzati rendelet átfogó felülvizsgálata. 

A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény (a továbbiakban: Kultv.) 83/A. § (1) bekezdése értelmében a települési önkormányzat a helyi társadalom művelődési érdekeinek és kulturális szükségleteinek figyelembevételével, e törvény és a helyi lehetőségek, sajátosságok alapján rendeletben határozza meg az ellátandó közművelődési alapszolgáltatások körét, valamint feladatellátásának formáját, módját és mértékét.
Az önkormányzati rendelet eddig is tartalmazta az önkormányzat által ellátott közművelődési feladatokat, de a Kultv. 76.§ (3) bekezdés a)-g) pontjai meghatározzák a közművelődési alapszolgáltatásokat, a közművelődési alapszolgáltatások, valamint a közművelődési intézmények és a közösségi színterek követelményeiről szóló 20/2018. (VII. 9.) EMMI rendelet pedig a közművelődési alapszolgáltatások szakmai feladatainak részleteit tartalmazza. Az önkormányzati rendeletben a törvényben nevesített közművelődési alapszolgáltatások közül a helyben ellátottakat kell szerepeltetni. A rendelettervezet tartalmazza továbbá, hogy az önkormányzat a közművelődési alapszolgáltatásokat elsősorban a saját fenntartású intézményén - Zalakarosi Közösségi Ház és Könyvtár- keresztül látja el, de azt a lehetőséget is tartalmazza a tervezet, hogy az intézmény által el nem látott feladatokra közművelődési megállapodás is köthető. A Zalakarosi Közösségi Ház és Könyvtár új vezetőjének megbízása után megvizsgáljuk a Zalakarosi Turisztikai Nonprofit Kft-vel kötendő közművelődési megállapodás megkötésének lehetőségét. A tervezet kitér arra, hogy az önkormányzat a közművelődési feladatainak ellátása érdekében mely szervezetekkel működik együtt, illetve a közművelődési feladatok ellátásának finanszírozása milyen forrásokból történik, utalva arra is, az önkormányzat az önkormányzati közművelődési feladatellátásban résztvevő nonprofit szervezetek részére költségvetési helyzetétől függően az államháztartáson kívüli forrás átadásáról és átvételéről szóló 15/2014. (VI.21.) önkormányzati rendelet szabályai alapján támogatást nyújthat.
Az 1999-ben megalkotott rendelet számos módosításon esett át, illetve 2021. április 1-jétől az Integrált Jogalkotási Rendszer LocLex alrendszerében történik a megalkotott rendeletek és az egységes szerkezetbe foglalt rendeletek közzététele. Alapvetően az említett két ok, a korábbi számos módosítás, illetve az új szerkesztő felület indokolják  a meglévő rendelet módosítása helyett egy új, áttekinthető egységes önkormányzati rendelet megalkotását.
A fentiekre tekintettel az alábbi rendelettervezetet javasolja az előterjesztés a Képviselőtestületnek elfogadásra.
Rendeleti javaslat:

Zalakaros Város Önkormányzata Képviselő-testülete megalkotja a …../2022 (……) önkormányzati rendeletét a közművelődésről.
Zalakaros, 2022. január 26.


                    
                                                                                                      Novák Ferenc





        polgármester
Zalakaros Város Önkormányzata Képviselőtestületének  …./2022 (….) önkormányzati rendelete

a közművelődésről

Zalakaros Város Önkormányzat Képviselőtestülete a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 83/A. § (1) bekezdésében kapott felhatalmazás alapján, az Alaptörvény 32. cikk (1) bekezdés a) pontjában, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 7. pontjában meghatározott feladatkörében eljárva a következőket rendeli el.
1. A rendelet célja

1. §

(1) A rendelet célja, hogy a helyi társadalom művelődési érdekeinek és kulturális szükségleteinek figyelembevételével a helyi lehetőségek és sajátosságok alapján meghatározza Zalakaros Város Önkormányzat (a továbbiakban: Önkormányzat) közművelődési feladatait, azok ellátási formáit, továbbá e feladat ellátásának finanszírozási formáját és mértékét.

(2) Zalakaros Város, mint kiemelt gyógyturisztikai település alapvető feladatának tekinti, hogy a közművelődés keretein belül mind a magyar, mind a külföldi vendégek számára színvonalas programokat biztosítson a szabadidő tartalmas eltöltése érdekében.
2. A rendelet hatálya

2. §

(1) A rendelet hatálya kiterjed:   
a) az Önkormányzat által fenntartott, a helyi közművelődési feladatokat ellátó intézményekre,

b) az Önkormányzattal közművelődési megállapodást kötő jogi vagy természetes személyekre, és

c) a közművelődési alapszolgáltatást igénybe vevőkre.

(2) Minden helyi lakosnak és közösségnek joga van ahhoz, hogy azonos feltételek mellett vegye igénybe a közművelődési alapszolgáltatásokat.
3. Az Önkormányzat által vállalt közművelődési feladatok
3. §
Az Önkormányzat az alábbi közművelődési alapszolgáltatásokat biztosítja:

a) művelődő közösségek létrejöttének elősegítése, működésük támogatása, fejlődésük segítése, a közművelődési tevékenységek és a művelődő közösségek számára helyszín biztosítása,

b) a közösségi és társadalmi részvétel fejlesztése,
c) az egész életre kiterjedő tanulás feltételeinek biztosítása,

d) a hagyományos közösségi kulturális értékek átörökítése feltételeinek biztosítása,

e) az amatőr alkotó- és előadó-művészeti tevékenység feltételeinek biztosítása
4. Az önkormányzati közművelődési feladatellátásban résztvevő intézmények

4. §

(1) Az Önkormányzat a 3.§-ban felsorolt alapszolgáltatásokat azok igénybevételét és közművelődési tevékenység végzésének helyszíneit saját fenntartású intézményében a Zalakarosi Közösségi Ház és Könyvtár intézményben 8749 Zalakaros, Hegyalja utca 40. (továbbiakban: intézmény) látja el, továbbá e feladatok ellátására közművelődési megállapodást köthet.

(2) Az intézmény telephelyei:

a) Könyvtár 8749 Zalakaros, Liget utca 28.,

b) Sportudvar 8749 Zalakaros, Liget utca 28.,

c) Kertmozi 8749 Zalakaros, Szőlő utca 18.

5. §
(1) Az Önkormányzat a közművelődési feladatainak ellátása érdekében együttműködik elsősorban:

a) a városban tevékenységet folytató társadalmi és civil szervezetekkel, különösen a Zalakarosi Kulturális Egyesülettel és a Zalakarosi Turisztikai Egyesülettel,
b) a közművelődési feladatokat ellátó országos, megyei és fővárosi szervekkel, szervezetekkel, intézményekkel, valamint

c) a városban kulturális tevékenységet végző, illetve a városi székhelyű gazdasági társaságokkal, különösen a Zalakarosi Turisztikai Nonprofit Kft-vel, magánszemélyekkel, valamint

d) az egyházakkal,

e) oktatási, nevelési intézményekkel,

f) Zalakarosi Értéktár Bizottsággal, 

g) Zalakaros testvérvárosaival.
(2) A zalakarosi székhelyű közművelődési célú egyesületek – legfelsőbb szervük írásos határozatban jelzett ez irányú szándéka alapján - a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 82-83. §-a  értelmében  az ott meghatározott eljárásmód  szerint a közművelődés helyi, lakossági képviselete érdekében Közművelődési Tanácsot alakíthatnak.
5. A közművelődési tevékenység irányítása, ellenőrzése és felülvizsgálata

6. §

A rendelet által meghatározott közművelődési feladatokkal kapcsolatos fenntartói, felügyeleti és egyéb jogköröket Zalakaros Város Önkormányzat Képviselőtestülete (a továbbiakban: Képviselőtestület) gyakorolja.
6. A közművelődési megállapodások megkötésének feltételei

7. §
(1) Az Önkormányzat a közművelődési feladatainak ellátására a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény követelményeinek megfelelő jogi vagy természetes személlyel közművelődési megállapodást köthet

a) társadalmi szervezet esetén azzal a szervezettel lehet megállapodást kötni, amely:
aa) főtevékenységként vagy más tevékenysége mellett, kiemelten ideértve a turisztika, idegenforgalom területén történő működést, közművelődési tevékenységet is folytat,

ab) a bíróság jogerős bejegyző határozattal nyilvántartásba vette és

ac) köztartozása nincs,

b) gazdálkodó szervezettel, ideértve az egyéni vállalkozót is akkor lehet közművelődési megállapodást kötni, ha

ba) tevékenységi körében szerepel a közművelődési tevékenység vagy turisztikai, idegenforgalomi tevékenység keretében lát el kulturális, közművelődési feladatokat, rendezvényszervezést és

bb) köztartozása nincs.

(2) A közművelődési megállapodást az intézmény készíti elő, az a Képviselőtestület jóváhagyását követően köthető meg.
7. A közművelődési feladatok ellátásának finanszírozása

8. §

(1) A közművelődési feladatok ellátásának finanszírozása és forrásai a következő:

a) költségvetési forrás,

b) pályázati forrás, 

c) saját bevétel.

(2) A Képviselőtestület az Önkormányzat költségvetéséről szóló rendeletben állapítja meg az intézmény költségvetését, biztosítja a működés forrását.
(3) Az Önkormányzat teljes mértékben finanszírozza
a) a Magyar Köztársaság állami ünnepéről szóló törvényben meghatározott a nemzeti és állami ünnepekhez kapcsolódó közművelődési és kulturális rendezvények kiadását, a Képviselőtestület által adományozott kitüntetések kiadásait,

b) a „Város Napja” jóváhagyott rendezvényeit.

(4) Az intézmény a tárgyévi költségvetése alapján készíti el az általa nyújtott közművelődési alapszolgáltatások megszervezéshez az éves szolgáltatási tervet, mely az intézmény éves munkatervének részét képezi.
(5) Az Önkormányzat az önkormányzati közművelődési feladatellátásban résztvevő nonprofit szervezetek részére költségvetési helyzetétől függően az államháztartáson kívüli forrás átadásáról és átvételéről szóló 15/2014. (VI.21.) önkormányzati rendelet szabályai alapján támogatást nyújthat.

8. Záró rendelkezések

9. §

E rendelet hatályba lépésével egyidejűleg hatályát veszti a helyi közművelődésről szóló 7/1999. (III.24.) önkormányzati rendelet.
10. §
Ez a rendelet 2022. február 11-én lép hatályba.
Előzetes hatásvizsgálat

a közművelődésről szóló önkormányzati rendelet megalkotásához

A jogalkotásról szóló 2010. évi CXXX. törvény 17.§ (1) bekezdése alapján az előzetes hatásvizsgálattal a jogszabály előkészítője felméri a jogszabály változás előzetes következményeit.

A Tv. 17. § (2) bekezdése alapján az előzetes hatásvizsgálat keretében az alábbi tényezők vizsgálata szükséges: 

Társadalmi-gazdasági hatása: 

A rendelet tervezet főként a magasabb szintű jogszabályi rendelkezéseknek, illetve a jogszabályszerkesztéssel kapcsolatos előírásoknak való megfelelést szolgálja. A 2014-ben megalkotott rendelet számos módosításon esett át, illetve 2021. április 1-jétől az Integrált Jogalkotási Rendszer LocLex alrendszerében történik a megalkotott rendeletek és az egységes szerkezetbe foglalt rendeletek közzététele. Alapvetően az említett két ok, a korábbi számos módosítás, illetve az új szerkesztő felület indokolják  a meglévő rendelet módosítása helyett egy új, áttekinthető egységes önkormányzati rendelet megalkotását. A rendeletalkotásnak gazdasági hatása nincs. 

Környezeti, egészségi körülmények: 
A rendeletben foglaltak végrehajtásának közvetlen egészségügyi, környezetre gyakorolt hatása nem jelentkezik. 

Adminisztratív terheket befolyásoló hatása: 

A rendelet módosítása az adminisztratív terhek tekintetében nem jelent változást.

Egyéb hatása: Nincs.

A rendelet megalkotásának szükségessége: 

A rendelet megalkotását a magasabb szintű jogszabályokkal való összhang teszi szükségessé.
A rendelet megalkotása elmaradása esetén várható következmények: 

A jogalkotás elmaradása (a törvényi rendelkezésekkel való összhang megteremtésének elmaradása) esetén a Kormányhivatal részéről törvényességi felügyeleti intézkedés várható.

A rendelet alkalmazásához szükséges feltételek:

A rendelet a meglévő szervezeti, személyi, tárgyi és pénzügyi feltételekkel alkalmazható, további feltételek biztosítását nem igényli, a szükséges feltételek rendelkezésre állnak.

Zalakaros, 2022. január 26.







      Dr. Szentgyörgyvölgyi Eszter



jegyző

Indokolás a közművelődésről szóló önkormányzati rendelet megalkotásához

Általános indokolás
Zalakaros Város Önkormányzat Képviselőtestületének 7/1999. (III.24.) önkormányzati rendelete szabályozza a közművelődés helyi rendszerét.

A Zala Megyei Kormányhivatal szakmai segítségnyújtása, valamint a saját hatáskörben végrehajtott felülvizsgálat alapján elkészült az önkormányzati rendelet átfogó felülvizsgálata. 

A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény (a továbbiakban: Kultv.) 83/A. § (1) bekezdése értelmében a települési önkormányzat a helyi társadalom művelődési érdekeinek és kulturális szükségleteinek figyelembevételével, e törvény és a helyi lehetőségek, sajátosságok alapján rendeletben határozza meg az ellátandó közművelődési alapszolgáltatások körét, valamint feladatellátásának formáját, módját és mértékét.
Az önkormányzati rendelet eddig is tartalmazta az önkormányzat által ellátott közművelődési feladatokat, de a Kultv. 76.§ (3) bekezdés a)-g) pontjai meghatározzák a közművelődési alapszolgáltatásokat, a közművelődési alapszolgáltatások, valamint a közművelődési intézmények és a közösségi színterek követelményeiről szóló 20/2018. (VII. 9.) EMMI rendelet pedig a közművelődési alapszolgáltatások szakmai feladatainak részleteit tartalmazza. Az önkormányzati rendeletben a törvényben nevesített közművelődési alapszolgáltatások közül a helyben ellátottakat kell szerepeltetni. A rendelettervezet tartalmazza továbbá, hogy az önkormányzat a közművelődési alapszolgáltatásokat elsősorban a saját fenntartású intézményén - Zalakarosi Közösségi Ház és Könyvtár- keresztül látja el, de azt a lehetőséget is tartalmazza a tervezet, hogy az intézmény által el nem látott feladatokra közművelődési megállapodás is köthető. A tervezet kitér arra, hogy az önkormányzat a közművelődési feladatainak ellátása érdekében mely szervezetekkel működik együtt, illetve a közművelődési feladatok ellátásának finanszírozása milyen forrásokból történik, utalva arra is, az önkormányzat az önkormányzati közművelődési feladatellátásban résztvevő nonprofit szervezetek részére költségvetési helyzetétől függően az államháztartáson kívüli forrás átadásáról és átvételéről szóló 15/2014. (VI.21.) önkormányzati rendelet szabályai alapján támogatást nyújthat.
Az 1999-ben megalkotott rendelet számos módosításon esett át, illetve 2021. április 1-jétől az Integrált Jogalkotási Rendszer LocLex alrendszerében történik a megalkotott rendeletek és az egységes szerkezetbe foglalt rendeletek közzététele. Alapvetően az említett két ok, a korábbi számos módosítás, illetve az új szerkesztő felület indokolják  a meglévő rendelet módosítása helyett egy új, áttekinthető egységes önkormányzati rendelet megalkotását.
Részletes indokolás

1.§-hoz

A rendelet célját határozza meg.

2.§-hoz

A rendelet hatályáról rendelkezik. 

3.§-hoz

Az önkormányzat által nyújtott közművelődési alapszolgáltatásokat tartalmazza.
4.§-hoz

Rögzíti, hogy az önkormányzat a közművelődési alapszolgáltatásokat elsősorban a saját fenntartású intézményén - Zalakarosi Közösségi Ház és Könyvtár- keresztül látja el, de azt a lehetőséget is tartalmazza, hogy az intézmény által el nem látott feladatokra közművelődési megállapodás is köthető.
5.§-hoz

Tartalmazza, az önkormányzat a közművelődési feladatainak ellátása érdekében mely szervezetekkel működik együtt, továbbá utalást tartalmaz a Közművelődési Tanács megalakításának lehetőségére.
         6.§-hoz

Rögzíti, hogy a rendelet által meghatározott közművelődési feladatokkal kapcsolatos fenntartói, felügyeleti és egyéb jogköröket Zalakaros Város Önkormányzat Képviselőtestülete gyakorolja.
7. §-hoz

A közművelődési megállapodás megkötésének feltételeit tartalmazza.
8.§-hoz

A közművelődési feladatok ellátásának finanszírozásáról tartalmaz rendelkezéseket, utalva arra is, az önkormányzat az önkormányzati közművelődési feladatellátásban résztvevő nonprofit szervezetek részére költségvetési helyzetétől függően az államháztartáson kívüli forrás átadásáról és átvételéről szóló 15/2014. (VI.21.) önkormányzati rendelet szabályai alapján támogatást nyújthat.
9 -10. §-hoz

Hatályba léptető és hatályon kívül helyező rendelkezést tartalmaz.

